તત્ત્વાર્થસૂત્રના નવમા અધ્યાયમાં પૂ.આ.ભ.શ્રી ઉમાસ્વાતિજી મ. એ ક્ષમા કરવા માટે પાંચ સૂત્રો આપ્યા છે. (સૂત્ર-૬) કોઇ વ્યક્તિ આપણી પર ક્રોધ કરે તો આપણને ક્રોધ આવે છે. કોઇ આપણા દોષ બતાવે તો આપણે ગુસ્સો કરીએ છીએ. કોઇ આપણી ભૂલ બતાવે તે આપણે નારાજ થઇ જઇએ છીએ. કોઇ પીઠ પાછળ આપણી નિંદા કરે તો આપણને ગમતું નથી. ગુસ્સો કરવો, અણગમો થવો, સહનશક્તિનો અભાવ, અસહિષ્ણુતા આ બધા ક્રોધના જ પ્રકાર છે. ક્રોધ કરવાથી મનની શાંતિ હણાય છે. ક્રોધનો જવાબ ક્રોધથી જ અપાય તેવી આપણી ધારણા બની ગઇ છે.